لهستان-لی رسمی‌لر سون 24 ساعات عرضینده 33 مین 700 اوکراینا‌لی‌نین لهستان سرحدینی کئچدیگینی بیلدیریب.
لهستان سرحد محافظه‌سی‌نین آچیقلاماسینا گؤره، سون 24 ساعات عرضینده تخمینن 33 مین 700 اوکراینا‌لی اؤلکه‌یه داخیل اولوب، اوکراینا-روسیا محاربه‌سی‌نین باشلادیغی 24 فوریه 2022-جی ایلدن بو یانا سرحدی کئچن اوکراینا‌لی‌لارین سایی ایسه 13،8 میلیونا چاتیب.
قئید ائدک کی، آوروپا بیرلیگی اؤلکه‌لرینده تخمینن 4 میلیون اوکراینا وطنداشی موقتی قوروما ایستاتوسونا مالیک‌دیر.
بیرلشمیش میللت‌لر تشکیلاتی‌نین سون معلومات‌لارینا گؤره، روسیا-اوکراینا محاربه‌سینده ایندییه‌دک 9000-دن چوخ سیویل حیاتینی ایتیریب، 15700-دن چوخ سیویل شخص ایسه یارالانیب.
